คณะทูตานุทูตและกงสุลต่างประเทศประจำประเทศไทยกว่า 100 ประเทศ ร่วมเฝ้าทูลละอองธุลีพระบาทรับเสด็จในการเสด็จพระราชดำเนินเลียบพระนคร
คณะทูตานุทูตและกงสุลต่างประเทศประจำประเทศไทยกว่า 100 ประเทศ ร่วมเฝ้าทูลละอองธุลีพระบาทรับเสด็จในการเสด็จพระราชดำเนินเลียบพระนครนางสาวบุษฎี สันติพิทักษ์ อธิบดีกรมสารนิเทศและโฆษกกระทรวงการต่างประเทศ เปิดเผยว่า ในการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ในวันนี้ 12 ธันวาคม 2562 กระทรวงการต่างประเทศ ได้รับมอบหมายจากรัฐบาลให้เชิญคณะทูตานุทูตและกงสุลต่างประเทศประจำประเทศไทย พร้อมคู่สมรส เฝ้าทูลละอองธุลีพระบาทรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมด้วยพระบรมวงศานุวงศ์ ณ บริเวณพระบรมราชานุสาวรีย์รัชกาลที่ 8 สวนหลวงพระราม 8 โดยจะมีคณะทูตานุทูตและกงสุลต่างประเทศประจำประเทศไทย พร้อมคู่สมรส ทั้งที่มีถิ่นพำนักในประเทศไทยและในต่างประเทศ เข้าร่วมจำนวน 160 คน จาก 105 ประเทศ